ΓΡΑΠΤΗ ΕΡΩΤΗΣΗ P-0148/01

υποβολή: Florence Kuntz (UEN) προς την Επιτροπή

(23 Ιανουαρίου 2001)

Θέμα: Συνέπειες της χρήσης πυρομαχικών με απεμπλουτισμένο ουράνιο

Μέσω της Ομοσπονδίας τους και ανήσυχοι, οι γάλλοι στρατιωτικοί εκφράζουν την επιθυμία για τους ίδιους αλλά και για τους ευρωπαίους συναδέλφους τους να προσδιορισθεί η παθολογία του ιατρικού συνδρόμου του Κόλπου και των Βαλκανίων.

Μπορεί η Επιτροπή, έχοντας ιδιαίτεραπόψη τις διάφορες θέσεις που έλαβαν οι ιατρικοί σύλλογοι των διαφόρων χωρών της ΕΕ, να μας ενημερώσει το συντομότερο δυνατόν για τους προβληματισμούς της και τη θέση της όσον αφορά τις πιθανές ή εξακριβωμένες συνέπειες για τηνγεία του κοινού, της χρήσης πυρομαχικών με απεμπλουτισμένο ουράνιο (σύνδρομο των Βαλκανίων) που πλήττουν τους γάλλους και άλλων εθνικοτήτων της ΕΕ στρατιωτικούς μετά την παραμονή τους στην Ομοσπονδιακή Δημοκρατία της Γιουγκοσλαβίας (ΟΔΓ);

Είναι σε θέση η Επιτροπή να προσδιορίσει λίαν συντόμως, και με ακρίβεια και σε ποιες περιοχές της ΟΔΓ τον αριθμό των ευρωπαίων στρατιωτικών και των γιουγκοσλάβων πολιτών τους οποίους αφορά η χρήση των εν λόγω πυρομαχικών;

Στην περίπτωση που εξακριβωθεί κάποια άμεση σύνδεση μεταξύ της χρήσης των πυρομαχικών αυτών και των συμπτωμάτων του συνδρόμου των Βαλκανίων και του πολέμου του Κόλπου, μπορεί η Επιτροπή να μας αναφέρει το σύνολο των μέτρων προτεραιότητας για τη δημόσιαγεία που προτίθεται να προτείνει το συντομότερο δυνατόν στα κράτη μέλη;

Κοινή απάντηση της κας Wallstrm εξ ονόματος της Επιτροπής στις γραπτές ερωτήσεις E-0038/01, E-0062/01, E-0063/01 και P-0148/01

(15 Μαρτίου 2001)

Η Επιτροπή ζήτησε από την Ομάδα Εμπειρογνωμόνων, που συγκροτείται βάσει του άρθρου 31 της συνθήκης Ευρατόμ, να γνωμοδοτήσει σχετικά με τις ενδεχόμενες συνέπειες επί τηςγείας από έκθεση σε ιοντίζουσα ακτινοβολία εκπεμπόμενη από απεμπλουτισμένο ουράνιο. Επίσης η Επιτροπή συνέβαλε στη μεθόδευση συζητήσεων στρογγυλής τραπέζης μεταξύ διεθνών οργανισμών εκτελούντων προγράμματα στον τομέα αυτόν.

Η ευθύνη για το στρατιωτικό προσωπικό πουπηρέτησε στα Βαλκάνια ανήκει στα κράτη μέλη και το NATO. Η ευθύνη για την ανάληψη δράσεων προστασίας των ατόμων που επισκέπτονται την περιοχή ανήκει επίσης στα κράτη μέλη. Η Επιτροπή θα διαβιβάσει κάθε σχετική πληροφορία που λαμβάνει από τους διεθνείς οργανισμούς καθώς και τη γνώμη της Ομάδας εμπειρογνωμόνων του άρθρου 31 της συνθήκης Ευρατόμ, ώστε να συνδράμει τα κράτη μέλη κατά τη λήψη ενδεδειγμένων μέτρων. Η Επιτροπή η ίδια θα λάβειπόψη τις επιστημονικές απόψεις σχετικά, προσφέροντας ιατρική παρακολούθηση στουςπαλλήλους και συμβασιούχους που στέλνονται στην περιοχή.

Οι διαθέσιμες πληροφορίες στο στάδιο αυτό δεν παρέχουν ενδείξεις ότι τα τρόφιμα είναι μολυσμένα με απεμπλουτισμένο ουράνιο.

Η Επιτροπή έτσι παρακολουθεί τις εξελίξεις αναφορικά με την αξιολόγηση ενδεχόμενης σχέσης μεταξύ προσβληθέντων ατόμων που εκτέλεσαν αποστολές στα Βαλκάνια και χρήσης απεμπλουτισμένου ουρανίου σε βλήματα εκτοξευθέντα σε στόχους της περιοχής. Μεταξύ των κυρίων πληροφοριακών πηγών περιλαμβάνεται και το Περιβαλλοντικό Πρόγραμμα των Ηνωμένων Εθνών (UNEP) στα πλαίσια του οποίου πραγματοποιήθηκε εκστρατεία δειγματοληψίας στην περιοχή, τα αποτελέσματα της οποίας θα παρουσιαστούν τον Μάρτιο του 2001.